Joniškio rajono savivaldybės
TARYBA

SPRENDIMAS

DĖL PARAMOS IŠ EUROPOS PAGALBOS LABIAUSIAI SKURSTANTIEMS ASMENIMS FONDO JONIŠKIO RAJONO SAVIVALDYBĖS GYVENTOJAMS IŠIMTIES ATVEJŲ NUSTATYMO

2019 m. gegužės 30 d. Nr. T-83

Joniškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Europos pagalbos labiausiai skurstantiems asmenims fondo projektų finansavimo sąlygų aprašo Nr. 4, patvirtinto Lietuvos Respublikos socialinės apsaugos ir darbo ministro 2018 m. rugsėjo 20 d. įsakymu Nr. A1-503, 25 ir 26 punktais, Joniškio rajono savivaldybės taryba nusprendžia:

1.	Nustatyti, kad parama iš Europos pagalbos labiausiai skurstantiems asmenims fondo

Joniškio rajono savivaldybės gyventojams išimties atvejais skiriama, jeigu:

1.1.	bendrai gyvenančių asmenų pajamos vienam nariui (vienam gyvenančiam asmeniui)

didesnės nei 1,5 Lietuvos Respublikos Vyriausybės patvirtintų valstybės remiamų pajamų (toliau – VRP) dydžio per mėnesį, bet neviršija 2,2 VRP dydžio per mėnesį, kai:

1.1.1.	šeimos (vieno gyvenančio asmens) vaikui yra skirtas nemokamas maitinimas

išimties tvarka;

1.1.2.	bendrai gyvenantys asmenys yra pensinio amžiaus;

1.2.	bendrai gyvenančių asmenų pajamos vienam nariui (vienam gyvenančiam asmeniui)

didesnės nei 1,5 VRP dydžio per mėnesį, bet neviršija 2,4 VRP dydžio per mėnesį, kai:

1.2.1.	asmuo yra sukakęs pensinį amžių ir gyvena vienas;

1.2.2.	asmuo yra vienišas ir neįgalus;

1.2.3.	bendrai gyvenantys asmenys yra neįgalūs.

2.	Nustatyti, kad 1 punkte numatyti išimties atvejai taikomi paramai, skiriamai nuo 2019 m. birželio 1 d.

3.	Pripažinti netekusiu galios Joniškio rajono savivaldybės tarybos 2018 m. gruodžio 20 d.

sprendimą Nr. T-266 „Dėl paramos iš Europos pagalbos labiausiai skurstantiems asmenims fondo Joniškio rajono savivaldybės gyventojams išimties atvejų nustatymo“.

Savivaldybės meras	Vitalijus Gailius